text: Opis Botanični vrt Univerze v Ljubljani, ob Gruberjevem prekopu na jugovzhodni strani Grajskega griča, velja za eno najstarejših kulturnih, znanstvenih in izobraževalnih ustanov z neprekinjenim delovanjem pri nas. Leta 2010 je praznoval 200-letnico delovanja. V evropskem merilu spada med srednje stare vrtove. Včlanjen je v svetovno organizacijo botaničnih vrtov BGCI (Botanic Gardens Conservation International). Ob njegovi otvoritvi 11. julija 1810 je maršal Auguste Marmont, prvi guverner Ilirskih provinc, v vrtu zasadil lipo, ki še danes raste. Na začetku se je zdajšnji Botanični vrt imenoval Vrt domovinske flore. Deloval je v okviru visoke šole École Centrale, kjer so ga uporabljali za potrebe medicinskega študija. Ustanovljen je bil na pobudo Franca Hladnika (1773–1844), ki je bil prvi vodja vrta in prvi botanik – znanstvenik domačega rodu. Vrt se je postopoma razširil od prvotnih 33 arov na zdajšnja 2 ha. Za njegov razvoj so bili zaslužni mnogi strokovnjaki, med katerimi omenjamo tiste, ki so izstopali po vodstvenem in raziskovalnem delu. Vrt so začeli zasajati leta 1810 z rastlinami, ki jih je Hladnik že prej gojil na licejskem vrtu. Že po dveh letih je bilo v vrtu 768 vrst domačih rastlin. Hladnikov naslednik Ivan Nepomuk Biatzovsky je svojemu predhodniku na čast poimenoval rastlino Scopolia hladnikiana. Po Hladniku je poimenovana tudi Rebrinčevolistna hladnikija ali hladnikovka (Hladnikia pastinacifolia). Naslednik Biatzovskega je bil Andrej Fleischmann, ki je v botanični vrt prišel kot štirinajstleten vajenec in Hladnikov učenec. Poznan je kot avtor pomembnega dela s področja botanike „Übersicht der Flora Krains” (Pregled kranjske flore iz leta 1844). Njemu na čast je Hladnik poimenoval rastlino Fleischmannov rebrinec (Pastinaca sativa var. fleischmanni) – endemit, ki ga v naravnem okolju ne najdemo več, zato velja za našo posebnost in pravo dragocenost ljubljanskega botaničnega vrta. V botanični literaturi navajajo kot edino rastišče zanj prav ljubljanski botanični vrt. Fleischmannu na čast je botanik Reichenbach poimenoval vrsto Scabioso fleischmanni (sedaj Knautia f.). Kot naslednjega iz vrste ravnateljev botaničnega vrta velja omeniti Alfonza Paulina, ki je posebej zaslužen, ker je leta 1889 pričel z izdajanjem vsakoletnega seznama semen (Index seminum), ki so ga pošiljali sorodnim ustanovam po svetu. V letih 1901–1936 je izhajala Paulinova slovita, okrog 2000 taksonov obsegajoča herbarijska zbirka Flora exsiccata carniolica. Pomemben je bil tudi Paulinov učenec Franc Juvan, ki je v vrtu kot vrtnar deloval kar 64 let. Po njem je poimenovan Juvanov netresk (S. juvanii). Po drugi svetovni vojni je vodstvo prevzel Jože Lazar, ki je zaslužen za izgradnjo rastlinjaka. Sledil mu je Vinko Strgar (1967 –1992), ki je nadaljeval njegovo delo in še izboljšal stike s sorodnimi ustanovami po svetu. Botanični vrt trenutno vodi Jože Bavcon. Leta 1920 je botanični vrt prešel pod okrilje Univerze v Ljubljani. Zdaj deluje v sklopu Oddelka za biologijo Biotehniške fakultete in skrbi za predstavitev tako domačega kot tudi tujega rastlinstva, ki uspeva v našem podnebju. Na dveh hektarjih površine raste več kot 4500 vrst, podvrst in oblik, med katerimi je več kot tretjina domačih, ostale rastline pa so iz različnih območij Evrope in z drugih celin. V vrtu vsako leto nabirajo semena za lastne potrebe in tudi za izmenjavo med botaničnimi vrtovi (semenska genska banka). Ljubljanski botanični vrt vsako leto tiska publikacijo Index seminum, s katero ponuja partnerjem v zamenjavo pore, semena in žive rastline približno 1000 taksonov, od katerih jih je približno tretjina nabranih v naravi. Poleg tega se botanični vrt ukvarja z raziskovanjem in gojenjem naših endemitov, vzgajanjem rastlin, ki so v naravi ogrožene ali v Sloveniji celo že izumrle in z gojenjem rastlin, ki so v Sloveniji na meji svojega areala razširjenosti. Njegovi sodelavci posebno mesto namenjajo rastlinam, ki imajo na našem ozemlju klasično nahajališče. Botanični vrt je razdeljen na 9 enot: arboretum s parkovno zasajenimi različni predstavniki dreves in grmovnic, rastlinski sistem, kjer so predstavljene rastline, razvrščene po sorodstvenih kriterijih, bajer in bazeni z vodnimi ter močvirskimi rastlinami, skalnjak z rastlinami iz gorskih predelov in Krasa (ekološko-geografske skupine), rastlinjak, kjer uspevajo zlasti predstavnice tropskih rastlinskih vrst, ki potrebujejo višjo zračno vlago in enakomerno temperaturo čez vse leto, sredozemske rastline, tematski vrt z različnimi skupinami rastlin z vidika njihove uporabnosti (zdravilne, strupene, industrijske itd.) ter gojitveni del z gredami za vzgojo in množenje rastlin, ki je obenem tudi prostor za raziskovalno delo. Kot je že leta 1973 zapisal Strgar, ljubljanski botanični vrt zaradi premajhnega zemljišča na zdajšnjem prostoru nima prihodnosti, želja po njegovi preselitvi pa je komaj kaj mlajša kot sam vrt. Ureditev novega vrta je predvidena v okviru Biološkega središča pod Rožnikom. Strokovne reference in viri - Bavcon, J. 2000: Botanični vrt v Ljubljani. Ljubljana. [COBISS-ID 1449056] - Bavcon, J. 2010: 200 let botaničnega vrta v Ljubljani. Ljubljana. [COBISS-ID 249579008] - Strgar, V. 1973: Botanični vrt Univerze v Ljubljani. Maribor. [COBISS-ID 3339009] - Wraber, T. 1971: Predstavljamo naše naravoslovne ustanove : na obisku v ljubljanskem botaničnem vrtu. Proteus. Letn. 33, št. 9/10, str. 399–405.. Ljubljana. [COBISS-ID 15715373]


source: fineweb

text: Kromatografija Kromatografíja je družina tehnik analitične kemije za ločevanje zmesi. Pri kromatografiji vzorec v »gibljivi fazi«, pogosto v toku topila, spustimo skozi »stacionarno fazo«. Slednjo sestavlja snov, ki nudi upor komponentam raztopine vzorca. Praviloma ima vsaka komponenta zmesi karakteristično separacijsko hitrost, na podlagi katere lahko določimo komponente, ki sestavljajo prvotno zmes. Kromatograf je priprava, ki zmes, katero nosi kapljevina ali plin, loči na posamezne komponente na podlagi njihovih različnih separacijskih hitrosti v stacionarni tekoči ali trdni fazi. Različne tehnike za separacijo kompleksnih zmesi temeljijo na diferencialnih afinitetah snovi v plinasti ali tekoči gibljivi fazi in za stacionarno absorpcijsko sredstvo, skozi katero potujejo, takšna sredstva so papir, želatina ali magnezijev silikat. Uporabo kromatografskih postopkov za določevanje identitete in koncentracije molekul v zmesi imenujemo analitična kromatografija, za pripravo večjih količin čistih snovi posamezne molekulske vrste pa preparativna kromatografija. Večina članka je posvečena analitični kromatografiji. Poznamo papirno (separativno) in kolonalno (preparativno) kromatografijo.


text: Circuit de Nevers Magny-Cours Circuit de Nevers Magny-Cours je dirkališče, ki leži blizu mest Magny-Cours in Nevers v Franciji. Najbolj znano je po dirki Formule 1, Veliki nagradi Francije, ki poteka na tem dirkališču od sezone 1991. Steza je moderna in ravna z dobro infrastrukturo za gledalce. Večina ovinkov je poimenovanih po drugih stezah, na primer hitri ovinek Estoril, ali zanka Adelaide. Dirkališče ima zelo malo vzponov in spustov. Steza ne omogoča veliko možnosti za prehitevanje, zato so dirke pogosto brez pravega dogajanja, z izjemo nekaterih zadnjih dirk, ki jih je začinil dež. Še posebej tisto na Veliki nagradi Francije 1999, ko je bila zaradi hudega naliva dirka prekinjena. Po ponovnem štartu je imela večina favoriziranih dirkačev velike težave, kar je izkoristil Heinz-Harald Frentzen in z Jordanom slavil presenetljivo zmago. Leta 2002 so spremenili zadnji ovinek in šikano, da bi izboljšali možnosti za prehitevanje, toda brez večjega uspeha. Skrajšanje uvoza v bokse pa je spremenilo možnosti za strategijo postankov v boksih. Tako je na Veliki nagradi Francije 2004 Michael Schumacher uspel zmagati s strategijo kar štirih postankov v boksih. Zmagovalci[uredi | uredi kodo] Glej tudi[uredi | uredi kodo]


text: andrejasm Za lahko sobotno branje sem si zamislil sledeč članek, ki je povzetek članka iz financ, ampak se mi zdi, da ga lahko vsak implementira v svoj RL, povzetek bi bil, da ima neredno cartanje posledico depresijo, povišano verjetnost za srčni infarkt, pomanjkanje samozavesti, slabo ali sploh ne koncentracijo, slabe delovne koncentracije in verjetno še kaj, ki se začne s slabo ali ne-... ne bi rad začenjal debate v smislu, da je moškim za seks, ženskam za ljubezen, vendar je vseeno del resnice v članku, seveda v smislu, da si pomirjen sam s sabo, če imaš občutek, da te ima nekdo res rad in da se zavedaš, da je treba pozornost tudi vračati vse pa je stvar priprave in komaj čakam reakcijo žene, ko prebere Želim Vam vsem lep vikend vir: http://trendi.finance.si/8332480/Številne-pasti-nerednega-seksa What is this?You are reading an article written by a citizen of eRepublik, an immersive multiplayer strategy game based on real life countries. Create your own character and help your country achieve its glory while establishing yourself as a war hero, renowned publisher or finance guru.


text: Zlati globus |Zlati globus| |Podeljeno za||dosežke na področju filma in televizije| |Podeljuje||Združenje tujih dopisnikov Hollywooda (HFPA)| |Država||ZDA| |Prvič podeljeno||1944| Zlati globus (v izvirniku angleško Golden Globe Award) je ameriška nagrada, ki jo vsako leto podeljuje Združenje tujih dopisnikov Hollywooda (Hollywood Foreign Press Association, HFPA) za dosežke na področju filma in televizije. Nagrade so prvič podelili januarja 1944 v studiih 20th Century Fox v Los Angelesu. Danes je podelitev eden najpomembnejših dogodkov sezone nagrad v filmski industriji, ki doseže vrhunec s podelitvijo oskarjev. Najuspešnejša posameznica je filmska igralka Meryl Streep z osmimi zlatimi globusi, ki ima tudi rekord v številu nominacij - 27, upoštevajoč nagrade v posebnih in opuščenih kategorijah pa vodi Barbra Streisand z enajstimi zlatimi globusi.


text: Zavarovalnica Adriatic Slovenica kupila poslovno stavbo SCT Po več neuspelih poskusih prodaje je poslovno stavbo SCT na Slovenčevi ulici za 1,91 milijona evrov kupila zavarovalnica Adriatic Slovenica. Stečajni upravitelj Benigar Tošič pa je napovedal, da bo zaradi ogromnih stroškov v času prisilne poravnave uveljavljal odškodninsko odgovornost nekdanjega poslovodstva. Stečajni upravitelj Benigar Tošič meni, da je nekdanje vodstvo SCT povzročilo škodo s prisilno poravnavo. (Foto: Blaž Garbajs) Po več neuspelih poskusih je poslovno stavbo SCT na Slovenčevi ulici v Ljubljani v stečajnem postopku za 1,91 milijona evrov kupila zavarovalnica Adriatic Slovenica. Stečajni upravitelj Benigar Tošič je medtem napovedal, da bo zaradi ogromnih stroškov v času prisilne poravnave uveljavljal odškodninsko odgovornost nekdanjega poslovodstva. Stečajni upravitelj SCT Leon Benigar Tošič je poslovno stavbo na Slovenčevi ulici v Ljubljani neuspešno prodajal na treh javnih dražbah, nato pa se je odločil za zbiranje ponudb. Končno je stavbo za 1,91 milijona evrov kupila Adriatic Slovenica, je razvidno iz ta teden objavljenega zapisnika seje upniškega odbora, ki je prodajo odobril. Stavba je bila sicer prvič na dražbi konec leta 2011 po izklicni ceni okoli štiri milijone evrov. Med drugim so bili že prodani poslovni prostori na Slovenski cesti v Ljubljani, kjer je bil sedež SCT, za skupno nekaj manj kot 1,6 milijona evrov, samski dom na Šmartinski cesti v Ljubljani za okoli 800.000 evrov in obrat Brdo za nekaj manj kot tri milijone evrov. Kot kaže poročilo upravitelja za zadnje četrtletje leta 2012, objavljeno na Ajpesu konec januarja letos, je upravitelj od začetka stečajnega postopka junija 2011 do konca lanskega leta med drugim prodal za 3,3 milijona evrov nepremičnin, za pet milijonov evrov težke mehanizacije, za 4,6 milijona evrov vozil in za 1,3 milijona evrov drugega premičnega premoženja. Na računu SCT je bilo v tem obdobju skupno 20,5 milijona evrov prilivov, po plačilu upnikov, stroškov postopka in davka pa je ostalo 7,9 milijona evrov. Večina od tega je namenjena za poplačilo ločitvenih upnikov. Iz stečaja bi lahko poravnali obveznosti do zaposlenih Upravitelj ugotavlja, da če bi poslovodstvo namesto prisilne poravnave, ki je potekala od konca leta 2010 do junija 2011 in je povzročila "enormne" stroške, takoj predlagalo stečaj, bi družba lahko poravnala vse obveznosti do zaposlenih iz naslova odpravnin in plač. Od začetka stečaja je bilo poplačanih 3,5 milijona evrov oz. 40 odstotkov stroškov, ki so nastali v prisilni poravnavi. V zvezi z "neutemeljeno prisilno poravnavo ter njenim zavlačevanjem" bo uveljavljal odškodninsko odgovornost nekdanjega poslovodstva, je napovedal. Družbo so ob vložitvi predloga za prisilno poravnavo vodili Ivan Zidar, Janez Jamnik in Aleksander Meze.


text: Ker se Singgasana Hotel nahaja v centru Gunung Sari, je to idealen kraj za raziskovanje Surabaya. Ta hotel s 4 zvezdicami je od mesta oddaljen samo 8. Km in od letališča 20. Km, zaradi česar vsako leto pritegne ogromno turistov. Hotel, ki se nahaja le nekaj korakov vstran od številnih mestnih atrakcij, kot so Yani Golf, Brawijaya Golf, Veleposlaništvo Kitajske, ponuja popolni oddih in sprostitev. Singgasana Hotel ponuja tudi dodatne dejavnosti, ki bodo obogatile vaš obisk v Surabaya. Z 24-urna recepcija, izposoja avtomobila, prostori za srečanja , bar ob plaži, restavracija ponuja hotel največje možno udobje bivanja. Pridite v eno od 150 prijetnih sob in se za nekaj časa izognite vsakodnevnemu stresu. V njih so na voljo tudi dostop do brezžičnega interneta (za doplačilo), balkon/terasa, sprejemni pult, sušilnik za lase, televizija. Hotel ponuja obsežne možnosti za rekreacijo, med drugimi tudi otroško igrišče, teniška igrišča, park, masaža, wellness. Zaradi svoje odličnosti in izjemne lokacije je Singgasana Hotel idealno izhodišče za prijetno bivanje v Surabaya.


text: Za popotnike, ki želijo doživeti Cebu, bo Tepanee Beach Resort odlična izbira. Ta hotel s 3 zvezdicami je od mesta oddaljen samo 140.00 Km in od letališča 140.00 Km, zaradi česar vsako leto pritegne ogromno turistov. Nahaja se na priročnem mestu, zato je s hotela mogoč dostop do najpopularnejših krajev v mestu. V Tepanee Beach Resort boste deležni odličnih storitev in uslug, ki bodo naredile vaše bivanje zelo prijetno. Z hotelski/letališki prevoz, bar/pivnica, ogledi, prevozni servis, kavarna ponuja hotel največje možno udobje bivanja. 20 sob v 2 nadstropjih nudi topel in prijeten dom daleč stran od doma, poleg tega pa so na voljo tudi mini bar, kopalni plašči, internetni dostop (brezžičen), ventilator, hladilnik. Hotel ponuja obsežne možnosti za rekreacijo, med drugimi tudi wellness, masaža, park, zasebna plaža. Za potnike v Cebu je prava izbira Tepanee Beach Resort, saj nudi sproščeno in brezskrbno bivanje.


text: Če si je treba izbrati bitko za osrednjo temo albuma, zakaj to ne bi bila najbolj krvava bitka v zgodovini? Če se vrnemo v srednješolske klopi – tokrat brez dremanja – se znajdemo v času 2. svetovne vojne. Saj veste – Nemci pa vsi ostali, pa taborišča in Dolfi. No, Rusi in Nemci so se malo skregali, zato so se slednji odločili, da jim stisnejo eno vzgojno in osvojijo Moskvo. Na poti je bil ravno Stalingrad (Volgograd) in so si mislili, zakaj pa ne, če smo že tukaj. Leta 1942 so se Nemci sicer v prvih mesecih uspešno borili in zavzeli praktično celo mesto. Boji so bili izjemno kruti, brez predaje in brez milosti, pričakovana življenjska doba sovjetskega nabornika v Stalingradu je bila samo 12 ur. Vendar *kruuul* jih je počasi zgrabila lahkota, pa tudi metkov ni ostal cel kup. Pa še zeblo jih je. Zato se je Nemcem počasi mudilo na čaj, klobaso in pod topel tuš. Da bi zavzeli še nekaj vztrajnih postojank ob Volgi, so tja poslali vse enote. In na to je čakal Stalin. Nad Nemce je poslal vojake, ki jih je bilo kot Rusov ... In bam po boku, cap cap po obrambi, obkoljeni Nemci in predaja. Nekako tako. Vsekakor je vodka verjetno tekla v potokih. To je torej tematika, ki so si jo Accept izbrali za svoj trinajsti album Stalingrad. Nemški heavy metalci imajo za sabo zelo pestro glasbeno zgodovino, vendar če pustimo začetke, spremembe in menjave ter lepoto prejšnjega pevca, je to njihov drugi album po ponovni združitvi leta 2009. Besedila se seveda bolj ali manj vrtijo okoli bitke kot glavne teme, v stilu: »Out along the Volga, minds set to kill, men standing ground with iron will«. Bitko, ki je pomenila preobrat v 2. svetovni vojni, album obravnava z obeh strani, sicer pa poudarja trpljenje in zgubljenost vojakov, ki so se znašli v teh krutih razmerah. »So hungry, so cold, we're only following orders ... « Od osrednje tematike se najbolj odmakne komad Revolution, z besedilom katere se lahko najbolj poistovetimo prav sedaj, v času krize in brezposelnosti. Accept nas pozivajo, naj se pridružimo revoluciji: »Stand up ... Join the Revolution. Don't take it anymore.« Takih komadov že kar dolgo ni bilo, heavy, hitrih in s klicanjem k odporu. Očitno smo ponovno tako daleč, da družbeno kritične teme spet postajajo zanimive v glasbi. Us Against the World bi bila lahko pesem enot, ki so jih pošiljali v boj, ali pa pesem nas, navadnih ljudi, ki nas izkoriščajo vladajoči. »We will never forget. What doesn't kill me, makes me stronger in time.« Na splošno so besedila večinoma dobro premišljena in vzpostavljajo most med bitko pri Stalingradu in trenutno situacijo. Twist of Fate se je lahko zgodil Nemcem, vendar je »so be carefule what you wish for, you might get it, and then it's too late« verjetno namenjen vsem nam. Tematiko poudarja tudi odlična glasbena kulisa. Nekaj hitrih in par počasnih komadov. Vsem pa je skupno isto. Heavy. Metal. PRAVI heavy metal. Screami Marka Tornilla sicer občasno malo opešajo, vendar je skupina z veliko glasbene kilometraže še vedno totalno fit. Komadi so spevni, povezani in zelo nalezljivi. Začinijo pa jih cvileči soloti kitarskih metal bojevnikov. Tudi če vas zgodovina ne zanima in vam za trenutno družbeno situacijo dol maha, če ste vsaj malo heavymetalca, je album obvezno poslušanje.


text: Vlada potrdila poročilo o nasilnih izgredih med protesti v Mariboru Kot je na novinarski konferenci po seji vlade pojasnil direktor urada vlade za komuniciranje Anže Logar, je poročilo o izgredih označeno z eno od stopenj zaupnosti, zato ni bilo posredovano medijem. Logar je zatrdil, da bodo policija in druge institucije pripravljene na morebitne nove proteste. Na vprašanje, ali smo pripravljeni na več protestov hkrati, pa je dejal, da so bili protesti neprijavljeni in torej protizakoniti, zato bi jih bilo treba prijaviti in tako bi se tudi policija nanje lahko pripravila. "Želja nekaterih, da se stvari razvnamejo pred predsedniškimi volitvami" Tudi obrambni minister Aleš Hojs je po seji vlade pojasnil, da je vlada danes obravnavala in potrdila poročilo o nasilnih izgredih med protesti v Mariboru. Po ministrovih besedah pa v ozadju protestov ni le nezadovoljstvo s stanjem v državi, temveč "želja nekaterih, da se stvari razvnamejo pred predsedniškimi volitvami". Minister za obrambo sicer proteste razume tudi kot sporočilo, da del ljudi živi v drugačnih razmerah, kot je živel pred leti. Od politikov na najvišji ravni, od "predsednika republike navzdol", pa pričakuje, da bodo naredili vse, da take nemire v prihodnosti preprečijo. Vlada po besedah Hojsa poziva, naj bodo demonstracije mirne in naj ljudje svoje mnenje izražajo tako, kot ga "v normalni, pravni državi morajo". Kako so zavarovani objekti z orožjem Minister je še povedal, da v torek zvečer na vladi ni zasedal svet za nacionalno varnost, temveč je predsednik vlade Janez Janša želel le poročilo o tem, kako so zavarovani vojaški objekti, objekti, kjer se poseduje orožje in drugo razstrelivo. Iz poročila policije se da namreč razbrati, pravi Hojs, s čim razpolagajo demonstranti. Po njegovih besedah gre za eksplozivna sredstva, kar se mu zdi "za demokratično in pravno državo nesprejemljivo". Zanikal pa je, da bi bila zaradi napovedi protestov v pripravljenosti tudi vojska. Šušteršič: Odgovornost je na obeh straneh V zvezi s protesti je po besedah ministra za finance Janeza Šušteršiča treba ločiti med razumljivimi in legitimnimi protesti in tisto točko, ko prerastejo v spopade in nasilje. In tu je odgovornost na obeh straneh, pravi. Tako na strani protestnikov, ki se morajo organizirati tako, da ne bo prihajalo do nasilja, kot na strani policije, da ne naredi kakšne napake, ki bi nasilje še spodbudila. Problematika se seli v državni zbor Poslanski skupini SDS in NSi pa sta se odzvali z zahtevo po sklicu izredne seje Odbora za izobraževanje, znanost, kulturo, šport in mladino, na kateri bi obravnavali pojave sovražnega govora ter pozivanja k nestrpnosti in nasilju v nekaterih slovenskih medijih kot očitno kršitev ustavnih načel in načel medkulturnega dialoga ter vrednot Evropske unije. Predsednik odbora Branko Grims pa je izredno sejo že sklical za petek 30. 11. 2012 ob 8. uri. Komisiji Pravičnost in mir zaskrbljena Niso pa samo na vladi zaskrbeljeni. V Komisiji Pravičnost in mir pri Slovenski škofovski konferenci z zaskrbljenostjo spremljajo odzive na nasilne proteste v Mariboru in Ljubljani. "Vsaka oblika nasilja je nesprejemljiva, saj nasilje spodkopava spoštovanje človekovih pravic, demokracijo in delovanje pravne države. V takšnih položajih je treba vedno upoštevati osnovna načela demokracije, ki vključujejo medsebojno spoštovanje, dialog in dosledno odpoved nasilnim sredstvom," so sporočili. Kdo politizira in zlorablja proteste? V komisiji nasprotujejo "politizaciji nasilnih protestov" nekaterih družbenih skupin in "zlorabi nasilja v politične namene". Državljane, nevladne organizacije, medije in državne oblasti spodbujajo in vabijo, da v času krize pristopijo k skupnemu iskanju rešitev in takšnemu političnemu dialogu, ki bo preprečil morebitne nove pojave nasilja. SDS je za razum in trezne glave "V mestnem odboru SDS Maribor danes pozivamo k razumu. Pozivamo k treznim glavam in k mirnemu ter demokratičnemu reševanju vprašanj v dobrobit Mestne občine Maribor," pa je v sporočilu zapisal predsednik Mestnega odbora SDS Maribor Gregor Pivec. Izrazil je obžalovanje, da se je legitimni protestni shod sprevrgel v nasilje in s tem ogrožal varnost tako protestnikov kot policistov. Zato v Mestnem odboru SDS Maribor pozivajo k dialogu in k demokratičnemu reševanju vprašanj. SDS ostaja v koaliciji s Kanglerjem Čeprav so v ponedeljek pred demonstracijami še glasno razmišljali o odhodu iz mariborske koalicije, pa so očitno zdaj zadovoljni z njegovim delom oziroma njegovo koalicijo: "V ponedeljek je na zahtevo SDS potekal vrh mestne koalicije, na katerem smo razpravljali o razvojnih projektih Maribora, ki so ključni za nadaljnji razvoj mestne občine. V mestnem odboru SDS predstavljene projekte podpiramo, ker menimo, da je to edina prava pot za izhod iz krize. Z nasiljem na ulicah teh rešitev ne bomo našli," je sporočil Pivec. Aroganca in polni žepi kapitalistov Delavsko-punkerska univerza podpira zahteve Mariborčank in Mariborčanov ter vseh, ki so se zbrali na Trgu svobode, in ostro obsoja policijsko nasilje nad demonstranti. "Primer Kangler je skrajni primer arogance političnih elit in njihovega vztrajnega ignoriranja zahtev ljudstva po drugačni politiki. Ljudstvo, ki nima zastopnikov znotraj strankarskega pleteničenja, ima pravico, da stopi na cesto in zahteva nazaj svoje mesto; ima pravico, da zahteva drugačne oblike upravljanja z javnim premoženjem; ima pravico, da javno izrazi svoje nestrinjanje z ropanjem skupnega premoženja pod krinko različnih partnerstev, ki polnijo žepe kapitalistom in njihovim slugam, politikom," je zapisano v sporočilu Delavsko-punkerske univerze. Ljudstvo odreka oblastnikom Policijsko pretepanje posameznikov, metanje solzivca v meščane z otroki, preganjanje starcev s konji v galopu, zato da bi se zaščitila pročelja stavb, je le nov prikaz brutalnosti oblasti, ki nenehno izvaja nasilje z različnimi (varčevalnimi) ukrepi, menijo na Delavsko-punkerski univerzi. "Mogoče so za oblastnike demonstracije ljudstva nezakonite, ker niso po njihovih pravilih, a tudi ljudstvo na demonstracijah odreka legitimnost tem oblastnikom in ne bo igralo po njihovih pravilih." Rešitev ni nasilje, ampak pogovor O protestih pa se je govorilo tudi na okrogli mizi Radia Ognjišče o odgovornem državljanstvu. Državna sekretarka Barbara Brezigar je poudarila, da je pravica do združevanja in izražanja svojih mnenj ustavna pravica. Problem pa po njenem mnenju nastane, če pri protestih pride do nasilja, "ker takrat ni argumentov, takrat govorijo emocije". Rešitev po njenem mnenju ni nasilje, ampak pogovor. Po njenem mnenju je bilo sporočilo protestnikov jasno - vladi so rekli ne. Sprašuje pa jih, kaj je rešitev. Politika mora slišati krik obupa Na isti okrogli mizi je sodeloval tudi pravnik Miro Cerar, za katerega je razumljivo, da se ljudje v tem času napotijo tudi na ulico in javno izrazijo svojo bolečino, ne smemo pa podpreti in spodbujati nasilnega izražanja mnenj, "kajti nasilje rodi nasilje in ni v ničemer konstruktivno". Po njegovem mnenju so protesti krik obupa ljudi, ker čutijo ne samo materialno ampak tudi duhovno krizo. Kot je prepričan Cerar, sta na strani aktualne politike velika odgovornost in breme, da končno sliši ta krik obupa ljudi. Cerar meni, da je vizija demonstrantov zelo preprosta - želijo pošteno politiko, saj ne prenašajo tega, da se od državljanov zahtevata varčevanje in poštenost, tisti, ki državo vodijo, pa sebi in ljudem okoli sebe omogočajo neupravičeno bogatenje. Policija poziva k mirnim demonstracijam Ob napovedih novih protestov pa so se odzvali tudi na Generalni policijski upravi: "V zadnjih dneh se je policija seznanila z informacijami o načrtovanih javnih shodih v različnih krajih po Sloveniji. Nobeden od teh javnih shodov doslej ni bil prijavljen na policijski postaji ali upravni enoti, kot to določa Zakon o javnih zbiranjih. Za udeležence to pomeni, da ni organizatorja, ki bi že v naprej poskrbel za varnostne ukrepe, kot je npr. rediteljska služba. V skladu z zakonom v takšnih primerih za red skrbijo policisti, zato udeležence pozivamo, naj spoštujejo njihova navodila. Ob hujših in množičnih kršitvah policisti morajo ukrepati, v skrajnem primeru tudi z razpustitvijo shoda. V takih primerih morajo udeleženci zapustiti prostor, saj je le na ta način mogoče zagotoviti varno izvedbo naloge in s tem tudi zagotoviti varnost vsem udeležencem shoda. Policija se zaveda pomena javnega izražanja mnenj in stališč o vprašanjih javnega ali skupnega pomena. Zato organizatorje pozivamo, naj demonstracije prijavijo, udeležence pa pozivamo, naj to pravico uveljavljajo mirno in strpno, v dobrobit vseh, ki so v tistem času na tem prostoru."


text: V globalni delitvi dela je imela kraljevina Jugoslavija mesto periferije evropske polperiferije, ki so jo sestavljali fašistični državni sistemi. Podrejeni položaj v kapitalistični svetovni ekonomiji je določal naravo konfliktov med jugoslovanskimi elitami, katerih težišče je bil spor med fašističnim (centralističnim) in katoliškim (avtonomističnim) modelom korporativizma. Ta konflikt, ki je destabiliziral državo, je mobiliziral raznovrstne socialne doktrine, znanstvene teorije in filozofije – od neotomizma pa do dialektičnega materializma; cilj pričujoče knjige je analiza tega politično mobilizacijskega potenciala, zlasti v luči okupacije leta 1941, ki ni bila brez posledic za obstoječe socialne paradigme.


text: Dobrodošli na internetno stran mesta Bruselj Preko svoje internetne strani Bruselj ponuja informacije in poglede obiskovalcem na mesto. Na ta način vam webcam omogoča, da odkrijete Bruseljski Veliki Trg, UNESCO-v kraj svetovne dediščine, čez dan in ponoči. Druga kamera ponuja edinstven pogled na Trg Brouckère, medtem ko zadnja webcam, nameščena na Atomiumu, ponuja panoramski pogled na Heysel plateau z Stade Roi Baudouin. Virtualni obiski projicirajo obiskovalce v značilne Bruseljske razpoznavne znake, kot so Mestna hiša, Atomium, Petite Rue des Bouchers in Ilot Sacré, poslopja Evropske komisije, trge in galerije ter katedralo Sv. Mihaela in Gudule. Turisti in novi prihodi Turistične brošure ali brošure glede dediščine in zgodovine Mesta so predstavljene na strani ali jih lahko naložite ali brskate po njih preko interneta (zgodovinska dediščina). Ta sekcija za nove prihode si prizadeva olajšati njihovo nastanitev v Bruslju. Te informacije se morda ukvarjajo z regulatorskimi predpisi (vpis v register prebivalstva) kot tudi usluge, dostopne bodočim ali novim prebivalcem Bruslja (iskanje prenočišč, jasli, šol, vpis za različne servise,idr.). Aktivnosti v Bruslju Mnoge aktivnosti se vršijo v Bruslju. Internetna stran Mesta poskrbi za informacije o javnih, kulturnih, športnih ali aktivnostih v prostem času in o velikopoteznih dogodkih. Zapisnik (z iskalnim orodjem) omogoča, da izberete med obsežno ponudbo dogodkov in predstavitev.


text: Stavba Narodnega muzeja Slovenije na Prešernovi cesti, v čast avstrijskega prestolonaslednika imenovana Rudolfinum, je pred točno 120 leti prvič odprla vrata. Nova palača takratnega Kranjskega deželnega muzeja v Ljubljani, ki so ga ustanovili leta 1821, je bila prvo izključno kulturi namenjeno poslopje pri nas. Med gradnjo nove stavbe sta bili v muzej vključeni tudi velika knjižnica in arhiv Zgodovinskega društva. Nova palača Deželnega muzeja za Kranjsko, imenovana Rudolfinum, je bila v obsežnem parku nedaleč od Uršulinske cerkve in Kongresnega trga, kjer muzej domuje še danes, odprta 2. decembra 1888. Enonadstropno stavbo s pravokotnim tlorisom in notranjim dvoriščem je v klasičnem novorenesančnem slogu avstro-ogrskih muzejev z deželnim inženirjem J. V. Hraskyjem, ki je zasnoval tudi vso notranjo opremo, med letoma 1883 in 1885 zgradil ljubljanski gradbenik Viljem Treo. V svoj načrt je vključil tudi vhodno avlo in dvoramno glavno stopnišče, ki si ju je v svojem predlogu zamislil dunajski arhitekt Wilhelm Rezori. Strop prijazne stebriščne vhodne avle sta poslikala znamenita slovenska slikarja brata Šubic. Janez Šubic je zaslužen za poosebitev Kranjske kot pokroviteljice umetnosti in znanosti v osrednjem ovalnem medaljonu, Jurij Šubic pa je v štirih manjših medaljonih naslikal poprsja izjemnih rojakov diplomata Žige Herbersteina iz 16. in zgodovinarja Janeza Vajkarda Valvasorja iz 17. stoletja, iz prehoda v 19. stoletje pa mecena Žigo Zoisa in pesnika ter zgodovinarja Valentina Vodnika. Jurij Šubic je tudi avtor štirih brhkih ženskih figur, alegorij arheologije, zgodovine, umetnosti in prirodoslovja, naslikanih na pahljačastem stropu glavnega stopnišča, medtem ko je za naslikani novorenesančni ornamentirani okras okrog figur poskrbel ljubljanski slikar Karel Lipovšek. Na ograjo stopnišča je arhitekt Jože Plečnik med vojnama razmestil osem rokokojskih lesenih kipov muz in Park, ki jih je okrog leta 1760 za graščino Novo Celje na Štajerskem ustvaril graški kipar Vid Königer. V letu osamosvojitve slovenske države, leta 1991, je muzej s prekritjem odprtega dvorišča po načrtih domačega arhitekta Marka Mušiča pridobil novo dvorano za razstave in druge muzejske prireditve, podstreha pa je bila preurejena v delovne prostore zaposlenih. Leta 2006 je bil prenovljeni lapidarij na hodnikih pritličja dopolnjen z zastekljenim zunanjim lapidarijem na muzejskem vrtu. Praznovanje pomembnega jubileja v Narodnem muzeju je delavno, saj so vse sile usmerili v pripravo odprtja Študijskih zbirk uporabne umetnosti, kar se bo zgodilo v sredo ob 18.00 v stavbi na Maistrovi 1 (vhod s ploščadi Metelkova). Seveda so na obletnico ponosni, hkrati pa se še kako zavedajo skrb vzbujajočega stanja njihove palače, so zapisali v sporočilu za javnost. A. K. Vabimo vas na slikovni sprehod po zgodovini domovanja Narodnega muzeja Slovenije:Prijavi napako


text: Naslov : Bogenšperk 5 1275 Šmartno pri LitijiTelefon : 01 898 78 67, 01 898 76 64Faks : 01 898 78 67e-mail : www.bogensperk.si Grad Bogenšperk stoji na slemenu nad zaselkom Dvor jugovzhodno od Litije. Natančen čas nastanka gradu ni znan. Prvič je bil omenjen l. 1533 kot posest rodbine Wagen, po kateri je dobil ime. L. 1672 ga je kupil znameniti ljubljanski polihistor Janez Vajkard Valvasor , ki si je v njem uredil bogato knjižnico in grafično zbirko ter ustanovil grafično delavnico in tiskarno za bakroreze. Deloma je grad preuredil, poglobil vodnjak, zgradil podzemno klet in kapelo Matere božje. Grad je kasneje zamenjal več lastnikov, zadnji so bili od l. 1853 do druge svetovne vojne knezi Windischgraetzi. Kasneje so v gradu živeli jezuiti in različni najemniki. Grad že več desetletij uspešno prenavljajo. Grad ima ohranjeno značilno renesančno zasnovo iz 16. stoletja . Štiri med sabo različne grajske trakte poudarjajo vogalni stolpi, od katerih sta jugozahodni in severovzhodni valjasta, jugovzhodni in severozahodni pa imata kvadraten tloris. Nad portalom na zahodni fasadi gradu je v prvem nadstropju obnovljen lesen balkon. Trakti obkrožajo notranje, z dveh strani arkadirano dvorišče. Rekonstruirali so tudi stolpič z uro. Na fasadah najdemo vzidane grbe: v severnem traktu novi grb Wagnov (I. Krištof) iz l. 1558 in grb Liechtenberških s preklesanim grbom Wagnov, v zahodnem traktu robbijevsko Madono, v južnem grb rodbine Gallo. Razpored notranjih prostorov je iz obdobja Valvasorjeve preureditve. V prvem nadstropju je v jugozahodnem stolpu urejena nekdanja Valvasorjeva delovna soba z rekonstruirano manjšo tiskarno. S pohištvom je opremljena knjižnica, občasna poročna dvorana. Ob prehodu z dvorišča v park je vkopana večja cisterna. L. 1979 je bila z arheološkimi raziskavami potrjena na Valvasorjevih podobah zabeležena skromna renesančna zasnova vrta. Med obodnimi zidovi in obrobno razvrščenimi gospodarskimi objekti so uredili zelenjavno-okrasni vrt, sadovnjak in zaobljen ribnik, po katerem so plavale race. Verjetno so imeli bolj dekorativen vrt, razdeljen v okrasne četverokotnike, na dvoriščni strani. Parcelno delitev prvotnega vrta so ohranili tudi po dodatnih zasaditvah parkovnega drevja v času Windischgraetzov v 19. stoletju, ko so park preuredili v maniri poznega krajinskega sloga. Ob poteh proti gradu na severni strani so zasadili še danes dobro ohranjen lipov drevored. Nova kapela v pritličju je bila odprta l. 1991, orgle v dvorani so kupili l. 1992. V gradu so redno odprte Valvasorjeva grafična zbirka z rekonstruirano tiskarsko prešo, Slovenska geodetska zbirka, lovska zbirka (zbirke Tehniškega muzeja Slovenije) in čarovniška zbirka. Nekaj sob je namenjenih lokalni zgodovini. V nekdanji knjižnici je urejena poročna dvorana, saj je grad ena najbolj popularnih poročnih postojank v Sloveniji. Grajski vrt je prosto dostopen. Javni zavod Bogenšperk Bogenšperk 5 1275 Šmartno pri Litiji Telefon : 01 898 78 67 Telefon 2 : 01 898 76 64 Faks : 01 898 78 67 E-pošta : Spletna stran : www.bogensperk.si vodeni individualni Brezplačno Urejen dostop za invalide GPS Northing (N) : 46,0238 GPS Easting (E) : 14,8571


text: Po novih izračunih strokovnjakov naj bi se starati začeli z upadom kognitivnih sposobnosti možganov. To naj bi se zgodilo med 40. in 45. letom. V svetu znanosti že leta in leta razpravljajo o tem, kaj točno označuje starost in kdaj nastopi. Nekateri mislijo, da se začne z zaustavljanjem rasti organizma, drugi so prepričani, da se to zgodi s staranjem kože oz. slabitvijo notranjih organov. Po poročanju MailOnline francoski raziskovalci verjamejo, da je začetek staranja povezan z upadom kognitivnih sposobnosti možganov. Trdijo, da se to ne zgodi pri 60 letih, kot so mislili prej, temveč med 40. in 45. letom. Dodajajo, da staranje pri nekaterih nastopi celo že prej. Medtem ko so raziskovali področje staranja, so znanstveniki zaključili, da osamljenost resnično lahko zmanjša življenjsko dobo. Med kognitivne sposobnosti možganov namreč štejemo spomin, mišljenje, orientacijo v prostoru, razumevanje, računanje, učenje, govor, presojo ... Upad teh sposobnosti zaznamo najprej kot motnjo koncentracije. Na to vplivajo mnogi dejavniki iz okolja, zato se jim poskušajte izogniti, če je le možno. To so prehiter tempo življenja, stres, prevelika fizična obremenitev in nezdrav način prehranjevanja. Svoje mnenje lahko izrazite na naši Facebook strani ali pa se nam samo pridružite s klikom na


text: Papir - Valentinov koncert MMC Kibla, sobota, 13. februar 2010 - valentinov večer v družbi Roka Vilčnika in ansambla Papir. 21.00 ljubezenska poezija by rokgre - bere Rok Vilčnik 22.00 koncert ansambla Papir 23.00 Casanova party Ljubezen se ne meri v količini, je ni več ali manj. To da je imamo več ali manj, to je popolnoma človeška stvar. Ljubezen tudi ni zdravilo in ne bolezen, ljubezen ni opoj in ne prekletstvo. Vse to si človek naredi sam. Ljubezen le JE. In vsak si lahko vzame kolikor hoče in iz nje naredi veliko ali malo, zdravilo ali opoj in vse ostalo. In ni je treba iskati. Sestavljeni smo iz nje. PAZITE SE KURENTOV ZA VALENTINOVO! rokgre Ansambel Papir Ana Bezjak- Vokal Mirna Bogdanović - Vokal Sebastijan Duh - Klaviature Igor Bezget - kitara Bruno Domiter - Bobni Tadej Kampl - Bas http://www.youtube.com/watch?v=-ErfxSAUe4o Ansambel Papir, vodilni predstavnik gibanja Nova popevka, je nastal kot mavrica, sestavljena iz ljudi, ki so se zbrali, da bi preprosto naredili lepe pesmi - pesmi, ki bodo temu svetu nekaj pomenile in mu bodo ostale ter ga še dolgo razveseljevale s svojimi melodijami in zgodbami. Svet je ustvarjen iz tisočerih barv in eni njegovih najlepših sta zagotovo glasba in poezija. Pokrajine, ki jih ti dve zmoreta skupaj naslikati, so nekaj najlepšega, kar premoremo. In če te poetične besede zaobidejo kakšno po tej noti neubrano struno, naj govorijo dejstva: Večkrat nagrajeni dramatik in pesnik Rok Vilčnik, nekoč vizionar in vodja glasbene skupine Patetico, zadnje čase pa tekstopisec trenutno najuspešnejše avtorske glasbenice Neishe, je svojo poezijo vtkal v lucidno izrisane glasbene pokrajine s Prešernovo študentsko nagrado ovenčanega skladatelja Gregorja Stermeckega. Njegovim inteligentnim pop stvaritvam, ki se vehementno sprehajajo med vplivi jazza, soula in bluza ter včasih nosijo v sebi zametke čistega šansona, je skrojil temu primerno aranžersko obleko Sebastijan Duh, eden naših najmarkantnejših jazz pianistov, ki je do sedaj sodeloval s številnimi znanimi imeni domače in svetovne jazz scene. Najlepši del in gonilna sila vrhunskega glasbenega projekta pa sta gotovo pevki. Mlada in izjemno nadarjena Mirna Bogdanović, že pri šestnajstih članica uspešne mariborske skupine Yogurt in novopečena študentka klavirja na Glasbeni akademiji v Ljubljani ter petja na konservatoriju v Celovcu ter seveda Ana Bezjak, ena najvidnejših mariborskih jazz izvajalk in diplomantka Celovškega konservatorija na oddelku za jazz petje, bolje poznana na jazz odrih v tujini kot v širši domovini in tudi uspešna glasbena pedagoginja. Odlična združba glasbenikov, ki bo s svojo virtuoznostjo nadgradila avtorsko udejstvovanje zgoraj omenjenih, je gotovo zagotovilo, da se obeta praznik za ušesa - vrhunski bobnar Bruno Domiter, stalni član Jazz orkestra Hrvaškega HGM Jazz Orkestar, eden najboljših slovenskih basistov Tadej Kampl in kitarist ter autor Igor Bezget, že nekaj le eden vodilnejših kitaristov domače scene improvizirane glasbe, jazza ter etno glasbe in seveda že omenjeni Sebastijan Duh na klaviaturi. NOVA POPEVKA je novi glasbeni val, ki prihaja iz Maribora in se naslanja na svojo legendarno predhodnico le v smislu kvalitete avtorskih zmogljivosti, drugače pa črpa iz modernejših zvrsti soula, jazza, bluesa in šansona. Najbrž še ni nikdar prišlo iz Štajerskega konca toliko glasbenega zadovoljstva v enem samem paketu. Fotografije


text: Windows 8 je zgrajen na trdni osnovi sistema Windows 7, vendar je bil izboljšan na vseh področjih. Windows 8 lahko namestite v isto strojno opremo, v kateri se izvajajo Windows XP, Windows Vista in Windows 7, všeč pa vam bo tudi, kako deluje v novih napravah. Pri zasnovi operacijskega sistema Windows 8 nismo pozabili na programe za Windows 7, saj imate verjetno starejše programe, ki jih želite uporabljati. V napravo s sistemom Windows 8 se prijavite z Microsoftovim računom in že ste povezani z želenimi ljudmi, datotekami in nastavitvami. Vaš računalnik zaživi s stvarmi, ki ga naredijo edinstvenega, vključno z začetno stranjo, temami, jezikovnimi nastavitvami, zgodovino brskanja in priljubljenimi. V Trgovini Windows lahko iščete programe ali brskate po njih. Razvrščeni so v kategorije, kjer jih je preprosto najti. Za vas izpostavimo odlične programe in omogočamo hiter dostop do pogosto prenesenih programov. Skrb, da boste kupili nekaj, česar ne želite, je odveč, saj lahko program pred nakupom preizkusite, če to podpira. 1 GHz ali hitrejši 2 GB 20 GB Ločljivost zaslona 1366 × 768, grafični procesor, ki podpira DirectX 9, z gonilnikom WDDM Za nekatere funkcije potrebujete Microsoftov račun. Za ogled DVD-jev potrebujete ločeno programsko opremo za predvajanje. Licenca za Windows Media Center se prodaja ločeno.


text: Povečan promet je na mejnih prehodih s Hrvaško. Na Starodu vozniki za izstop iz Slovenije čakajo 20 minut, na Jelšanah in Gruškovju pa 30 minut. Okoli 16. ure se je na ljubljanski obvoznici pripetilo tudi verižno trčenje, ki je še dodatno upočasnilo promet. Zaradi nesreče je bil zaprt prehitevalni pas pred pokritim vkopom Strmec smer Malence. Posledice nesreče so že odstranjene, zastoja ni več. Zaradi prometne nereče je zaprta tudi glavna cesta Dravograd - Maribor, pri Podvelki. Obvoza ni, še poroča Prometno-informacijski center. V soboto bo ves dan visoka gostota prometa Foto: Bor Slana V Prometno-informacijskem centru napovedujejo, da bo danes popoldne in v soboto ves dan visoka gostota prometa. Obremenjene bodo predvsem ceste iz notranjosti proti morju in z mejnih prehodov z Avstrijo in Italijo proti turističnim središčem v Sloveniji in na Hrvaškem. Najhuje se tako danes kot v soboto obeta pred delovno zaporo med Vrhniko in cestninsko postajo Log. Voznikom priporočajo, naj se na pot proti morju v teh dneh odpravijo pravočasno in če je le mogoče, izberejo alternativne poti. Vozniki lahko sicer vse informacije o stanju na cestah najdejo na spletni strani Prometno-informacijskega centra.


text: "S prihodom igralca kot je Urnaut, ki je v Italiji, kljub svojim letom že pokazal svojo vrednost, potrjujemo, da želimo letos poseči zelo visoko," ambicij pred prihajajočo sezono ne skriva predsednik Vibo Valenttie Pippo Callipo. Tine Urnaut se po uspešni sezoni igranja v San Giustinu tako seli k Vibo Valentii, ki je lani v rednem delu zasedla 10. mesto, San Giustino je bil 12. Odbojkar z Raven na Koroškem, ki je v pretekli sezoni v povprečju dosegal 16 točk, se je tako pridružil mladim Coscioneju, Klapwijku, Baroneju, Forniju in Farini. Tukaj pa so tudi Cortellazzi, Kaliberda, Ciarelli in Rocamora. Po imenih sodeč gre za izjemno zanimivo zasedbo, ki bi lahko bila še kako trd oreh tudi za največje klube kot so Trentino, Macerata in Cuneo. Preberite še: Italijanski odbojkarski klub San Giustino se zaradi finančnih težav poslavlja od najmočnejše lige na svetu, je s solzami v očeh sporočil njihov predsednik Claudio Sciurpa. Odličen ameriški odbojkar William Priddy se po petih letih igranja v Rusiji seli k turškemu Halbanku iz Anakare, katero je ob koncu sezone vodil tudi slovenski selektor Veselin Vuković. Kubanski odbojkar Yosleyder Cala je nova okrepitev poljskih podprvakov SKRA Belchatow. Kubanec je nazadnje branil barve francoskega Toursa VB. Poljski odbojkarski prvak Asseco Resovia Rzeszow je že sredi junija uspel sestaviti moštvo za prihodnjo sezono. Zadnji je njihove vrste okrepil poljski reprezentant Zbigniew Bartman.


text: Sea Pearl Villas Resort se nahaja na Patong in tako uživa na izjemno ugodni poziciji za nočno življenje, nakupovanje, plaže v Phuket. Ta hotel s 5 zvezdicami je od mesta oddaljen samo 1. Km in od letališča 20. Km, zaradi česar vsako leto pritegne ogromno turistov. Urejena okolica in bližina Bolnišnica Patong, Teater Sphinx , Kathu gokarting, dajejo temu hotelu poseben čar. V Sea Pearl Villas Resort boste deležni odličnih storitev in uslug, ki bodo naredile vaše bivanje zelo prijetno. V hotelu lahko uživate v obsežnih dodatnih storitvah, ki vam bodo na voljo, med drugimi tudi pralnica, kavarna, poslovni center, restavracija, parkirišče. Pridite v eno od 188 prijetnih sob in se za nekaj časa izognite vsakodnevnemu stresu. V njih so na voljo tudi masažna kad, satelitska/kabelska TV, sprejemni pult, mini bar, hladilnik. Fitness center, savna, wellness, park, zunanji bazen so idealna mesta, kjer se odpočijete in sprostite po napornem dnevu. Odkrijte privlačno mešanico profesionalnih storitev in široko paleto možnosti v Sea Pearl Villas Resort.


text: Slovenski tiskani mediji so v globoki krizi. Zadnji dokaz o tem smo dobili v ponedeljek, ko so na brezplačniku Žurnal24 odpustili šest redno zaposlenih novinarjev in več honorarnih sodelavcev. Rožnati časi niso niti na Delu, Dnevniku in Večeru, paradnih konjih slovenskega dnevnega časopisja. Delo, čigar nadzorniki so v sredo z mesta direktorja razrešili Jurija Giacomellija, je imelo po podatkih Slovenske oglaševalske zbornice v obdobju od julija do septembra 2004 prodano naklado 78.125 izvodov, v obdobju od aprila do junija 2012 pa le še 44.036. Na Večeru je prodana naklada v primerjavi enakih obdobij padla s 50.878 na 29.799, na Dnevniku pa z 46.839 na 35.424. Kršinar: Ljudje manj berejo časopise, ker večino informacij dobijo na spletnih portalih Igor Kršinar, predsednik Združenja novinarjev in publicistov, meni, da je glavni razlog za padanje naklade tiskanih medijev pojav novih medijev, predvsem na internetu. Po njegovem ljudje manj berejo časopise, ker večino informacij dobijo na spletnih portalih, pa tudi na radiu in televiziji, naslednji dan pa se iste novice pojavijo še v dnevnih časopisih. "Drugi verjetni razlog je izguba verodostojnosti, saj je prodaja najbolj padla tiskanim medijem, kot so Delo, Dnevnik in Večer, ki so se predstavljali kot nevtralni in politično neopredeljeni, hkrati pa so izrazito politično pristranski v levo smer. Zanimivo bi bilo vedeti, kolikšna bi bila njihova prodaja, če bi jih odpovedali v državnih službah, kjer imajo naročene že desetletja," opozarja Kršinar. Izpostavil je, da po drugi strani prodana naklada ne pada Financam, ki jih imajo bralci, tako pravi Kršinar, očitno za bolj nepristranske in verodostojne od prej navedenih dnevnikov. Kot pravi, prodana naklada tudi ne pada revijam, kot sta Reporter in Mladina, "ki imata svoje bolj ali manj opredeljene bralce in za razliko od 'osrednjih' dnevnikov ne skrivata svoje politične opredelitve". Stepišnik: Dolgoročno bodo preživeli tisti, ki jim ljudje verjamejo Predsednik Društva novinarjev Slovenije Matija Stepišnik nam je pojasnil, da je padanje tiskanih naklad v zahodnem svetu že nekaj časa trend. "Slovenija slej ko prej ni in ne more biti zunaj globalnega trenda za del sveta, ki mu pripada. Ta je povezan z močno spremenjenimi navadami občinstva, ki ima danes na voljo veliko več komunikacijskih kanalov za dostop do informacij in interpretacij, kar je posledica tehnoloških (r)evolucij, ki so se odvile v zadnjem obdobju in močno spremenile svet," meni Stepišnik. Slovenski tiskani mediji so vse te spremembe po njegovem dočakali v stanju nekega udobnega samozadovoljstva, prepričani, da so njihove pozicije trdne in jih ni mogoče ogroziti. Zato so, kot pravi, zamudili trenutke, ko je bilo treba odgovoriti na zahteve časa, ko je bilo treba zgrabiti priložnosti, ki jih ponuja internet, in ko je bilo treba prilagoditi delovne in poslovne procese v medijskih organizacijah. Stepišnik je prepričan, da je dramatična zamuda v nujnem prestrukturiranju in prilagoditvah v pomembni meri posledica popolne odsotnosti strateških lastnikov, ki bi s primernim "know-howom" lahko obvladovali procese, ki tečejo, in bi takoj naredili premik od tega, da so tiskani mediji objavljali le "yesterday news" oziroma včerajšnje novice, ki so jih prej že objavile televizije, radii in portali. Pomemben del odgovornosti po njegovem nosijo tudi uredniki in novinarji. "Dolgoročno bodo v tisku preživeli le poslovni modeli, temelječi na visoko profesionalnih, resnih, tehtnih, kakovostnih, poglobljenih, analitičnih zgodbah. Takšnih, ki jim ljudje v času informacijskih vojn in kaosa verjamejo. Ki sledijo našim temeljnim profesionalnim in etičnim zavezam o poštenem, celostnem informiranju ljudi, branjenju javnega interesa in nadzoru oblasti ter elit," je zaključil. Milosavljević: Prvi razlog za padanje naklade tiskanih medijev je gospodarska kriza Marko Milosavljević iz Katedre za novinarstvo na Fakulteti za družbene vede je prepričan, da je prvi razlog za padanje naklade tiskanih medijev gospodarska kriza, ki je prizadela kupno moč prebivalstva. Drugi razlog je, tako pravi Milosavljević, kriza panoge, torej tiskanih medijev, "ki je delno odraz spremenjenih življenjskih navad, drugačnega odnosa mladih do (kupovanja) tiskanih medijev, razpoložljivosti mnogih brezplačnih vsebin na spletu ter vzpona socialnih omrežij kot tudi prostora preživljanja časa in prejemanja različnih informacij". Tretji razlog je specifičen za slovenske tiskane medije, meni Milosavljević. V prvi vrsti gre po njegovih besedah za slabe, nesposobne ali nestabilne lastnike. Nekateri tiskani mediji so tako brez pravega lastnika ali s paraliziranim lastnikom (Večer), drugi so imeli opravka z lastnikom, ki mu je s svojim sumljivim poslovanjem uspelo uničiti dobro ali korektno poslujoče medije z ustrezno naklado (Matej Raščan z Delo Revije), spet tretji imajo opravka z lastniki, ki jim je v resnici časopisna dejavnost gospodarsko gledano postranskega pomena in se skladno s tem do svojih medijev tudi vedejo (Krater skupina, Dnevnik). Vse to je po njegovem pripeljalo tudi do menedžerske nestabilnosti, pomanjkanja ključnih razmislekov in strategij, napak na področju poslovanja in trženja ter uredniških negotovosti ali celo dolgoletnih lukenj, kar se je na koncu tako ali drugače odrazilo v slabših izdelkih. "Imamo torej globalne ekonomske razloge, globalne panožne razloge in specifične slovenske lastniško-menedžersko-uredniške razloge, ki izhajajo iz slabih odločitev, pomanjkanja temeljnih odločitev ali preprosto nesposobnosti, nekateri pa bi rekli tudi pokvarjenosti," je še dodal. Vobič: Naklade so brez dvoma povezane z uveljavitvijo novih medijev Foto: Planet Siol.net, Bor Slana Strokovnjak za medije Igor Vobič je za Planet siol.net na začetku izpostavil, da postopno padanje branosti in tudi naklad ni posebnost slovenske časopisne sfere, temveč širši trend, ki je povezan z uveljavitvijo interneta kot informacijskega okolja in spremembami v navadah medijskega občinstva. "V večjih tradicionalnih časopisnih hišah lahko prepoznavamo tudi pragmatično defenzivnost, ki se odraža v zadržanosti do sprejemanja digitalnih oblik komuniciranja in tudi do prilagajanja poslovnih modelov. V sodobnem medijskem okolju, ko se od časopisnih hiš morda bolj kot kadarkoli prej zahteva prožnost, so časopisi v Sloveniji – toda ne le časopisi – vpeti v ozke interesne boje nosilcev moči, ki prinašajo lastniške pretrese, nestabilnosti v uprave in pogoste menjave odgovornih urednikov, kar hromi odzivnost in delovanje teh medijskih hiš," je zatrdil. Če pogledamo celotno sliko padanja branosti in naklad v Sloveniji, je po njegovem to očitno povezano z uveljavitvijo novih medijev, toda ne samo s tem. Ljudje, kot pravi Vobič, tudi niso ves čas zvesti enemu časopisu. Rezultati Nacionalne raziskave branosti v zadnjem desetletju namreč kažejo, da se celotno število bralcev postopoma sicer zmanjšuje, toda znotraj te slike posamezni časopisi različno izgubljajo in pridobivajo na branosti.


text: Pri preiskavi je bilo ugotovljeno, da je funkcionar Mestne občine Koper (MOK) s pomočjo drugih javnih uslužbencev iz MOK-a, predstavnikov in uslužbencev javnega zavoda iz Kopra ter predstavnikov treh primorskih gospodarskih družb zlorabil svoj uradni položaj. Dejanski plačnik investicije je bila Mestna občina Koper V obdobju od 2009 do 2011 je deset javnih uslužbencev MOK-a in javnega zavoda iz Kopra skupaj s štirimi predstavniki treh primorskih gospodarskih družb glavnemu osumljencu v mejah svoje udeležbe v postopkih in aktivnostih za izvedbo investicije mestnega stadiona Koper odločilno pomagalo pri storitvi kaznivega dejanja. Kaznivo dejanje je bilo storjeno s formalnim prenosom investicije z MOK-a na javni zavod, prenos pa je bil izveden zato, ker se zadolžitev javnega zavoda ni vštela v največji obseg mogočega zadolževanja občine. Na ta način se je povečala netransparentnost postopkov, saj so posamezni dokumenti, listine in postopki navidezno izkazovali odločilno vlogo javnega zavoda, medtem ko je bilo v kriminalistični preiskavi ugotovljeno, da je imel pri izvedbi investicije ključno in odločilno vlogo MOK oziroma njegovi funkcionarji in javni uslužbenci. To izhaja tako iz ugotovitve, da je MOK dejanski plačnik investicije, kakor tudi iz ugotovitve, da javni zavod v primerjavi z MOK-om ne razpolaga s kadrom, znanjem, logistiko in izkušnjami na enaki ravni kot MOK, poroča PU Koper. Protipravna premoženjska korist 600 tisoč evrov S storitvijo navedenega kaznivega dejanja je bila primorski družbi, glavnemu izvajalcu del, pridobljena nepremoženjska korist v obliki del za gradnjo mestnega nogometnega stadiona v Kopru in tudi protipravna premoženjska korist, ki znaša več kot 300.000 evrov. Tudi drugi primorski družbi, podizvajalcu, je bila s storitvijo kaznivega dejanja pridobljena nepremoženjska korist v obliki del in protipravna premoženjska korist v vrednosti več kot 300.000 evrov. Prav tako je bila s storitvijo kaznivega dejanja pridobljena nepremoženjska korist lizingdružbi v obliki posla finančnega najema s postopnim odkupom objekta mestnega nogometnega stadiona v Kopru v vrednosti več kot 13 milijonov evrov. S storitvijo tega kaznivega dejanja je 14 osumljencev oškodovalo MOK, ki je dejanski plačnik storitev finančnega najema. Škoda MOK-a predstavlja protipravno premoženjsko korist, ki sta si jo pridobili dve primorski družbi in znaša skupaj več kot 600.000 evrov, povečanih za stroške financiranja, ki jih javnemu zavodu obračunava lizingdružba, končni plačnik storitev pa je MOK. Ovadbo podala Oljka Lani aprila so bile v zvezi z gradnjo stadiona Bonifika opravljene hišne preiskave. Ovadbo je podala opozicijska stranka Oljka. Stadion Bonifika je za MOK zgradilo podjetje Stavbenik, ki je v lasti Primorja. Podizvajalec pri zadevi je bila družba Grafist, ki je v lasti Popovičevega prijatelja Anteja Guberaca. Zaradi hiše v Murglah, ki so jo obnavljali delavci Vegrada, bodo v sodni preiskavi zaslišani Hilda Tovšak, Matej Košič in partner Simone Dimic, Roman Horvat. Za uvodno razburjanje obrambe na sojenju Bošku Šrotu in drugim je danes poskrbel tožilec Jože Kozina, ki je spremenil obtožnico in v kazenski spis vložil dodatne listine.


text: Zaradi dobrega položaja Hotel Sri Sutra Bandar Puchong Jaya v Puchong, je to izhodišče zelo primerno za oglede Kuala Lumpur. Hotel je oddaljen samo 25 km od centra mesta, zato je obiskovalcem dostopnih veliko najpopularnejših krajev. Sunway Lagoon, Tematski park Sunway Lagoon, Nakupovalni center Sunway Pyramid so samo nekatere od mnogih znamenitosti, ki bodo nedvomno pritegnile obiskovalce. Hotel Sri Sutra Bandar Puchong Jaya nudi svojim gostom najboljše usluge in storitve ter tako zagotavlja, da je bivanje pri njih resnično prijetno in udobno. Družinska soba, 24-urna sobna strežba, pralnica, dvigalo, prostori za srečanja so samo nekatere od dodatnih storitev, ki Hotel Sri Sutra Bandar Puchong Jaya ločijo od drugih hotelov v mestu. Vzdušje Hotel Sri Sutra Bandar Puchong Jaya se odraža v vsaki hotelski sobi. mini bar, sobe za nekadilce, satelitska/kabelska TV, sušilnik za lase, hišni kino so samo nekatere od možnosti, ki vam bodo na voljo. Poleg tega so v hotelu na voljo možnosti za rekreacijo, tako da vam med bivanjem v njem nikakor ne bo dolgčas. Zaradi svoje odličnosti in izjemne lokacije je Hotel Sri Sutra Bandar Puchong Jaya idealno izhodišče za prijetno bivanje v Kuala Lumpur.


text: Ne glede ali ste turist ali potujete poslovno, Novum Business Hotel City B Berlin Zentrum je odlična izbira za namestitev ob obisku Berlin. Hotel leži samo 2.2 km od centra mesta, kar omogoča enostaven dostop do pomembnih mestnih ustanov. Nahaja se na priročnem mestu, zato je s hotela mogoč dostop do najpopularnejših krajev v mestu. V Novum Business Hotel City B Berlin Zentrum naredijo vse, da se bodo gostje počutili prijetno in udobno. To je zaradi tega, ker se hotel trudi ponuditi najboljše storitve. V hotelu lahko uživate v obsežnih dodatnih storitvah, ki vam bodo na voljo, med drugimi tudi 24-urna recepcija, družinska soba, parkirišče, receptor, Wi-Fi na javnih mestih. Vsi gostje hotela so deležni izjemnih dodatnih storitev in edinstvenega udobja. Hotel nudi veliko različnih rekreacijskih možnosti, kot so savna. Uživajte v enkratnih in resnično prestižnih storitvah v Novum Business Hotel City B Berlin Zentrum .


text: Yangon International Hotel je bil obnovljen 2014, tako da bo bivanje v Yangon zagotovo prijetno. Hotel s 3 zvezdicami se nahaja 0.02 Km od mestnega vrveža in je na idealni lokaciji za raziskovanje znamenitosti in atrakcij mesta. Gostje hotela imajo možnost, da uživajo v ogledovanju zanimivih mestnih atrakcij: Narodni muzej, Ljudski park in trg, Malezijsko veleposlaništvo. Yangon International Hotel nudi svojim gostom najboljše usluge in storitve ter tako zagotavlja, da je bivanje pri njih resnično prijetno in udobno. Hotel ponuja obsežno paleto storitev, vključno z izposoja avtomobila, kavarna, 24-urna recepcija, ogledi, shramba za prtljago. V hotelu se nahaja 80 lepo opremljenih sob in vsaki je na voljo tudi tuš, dnevni časopis, satelitska/kabelska TV, televizija, posebej dolge postelje (> 2 metra). V hotelu so na voljo dodatne storitve, med drugimi tudi wellness, park, masaža, ki vam bodo prišle zelo prav po vznemirljivem dnevu. Zaradi svoje odličnosti in izjemne lokacije je Yangon International Hotel idealno izhodišče za prijetno bivanje v Yangon.